CELEX: 52005HB0010
Language: el
Date: 2005-10-26 00:00:00
Title: Σύσταση της Ευρωπαϊκής Κεντρικής Τράπεζας, της 26ης Οκτωβρίου 2005, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Central Bank and Financial Services Authority of Ireland (ΕΚΤ/2005/10)

10.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 277/30
            
         
      ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   
   της 26ης Οκτωβρίου 2005
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Central Bank and Financial Services Authority of Ireland
   (ΕΚΤ/2005/10)
   (2005/C 277/10)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:
   
               (1)
            
            
               Oι λογαριασμοί της Ευρωπαϊκής Κεντρικής Τράπεζας (EKT) και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
            
         
               (2)
            
            
               Η θητεία των σημερινών εξωτερικών ελεγκτών της Central Bank and Financial Services Authority of Ireland έχει λήξει και δεν θα ανανεωθεί. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2005.
            
         
               (3)
            
            
               Η Central Bank and Financial Services Authority of Ireland επέλεξε ως εξωτερικούς της ελεγκτές από το οικονομικό έτος 2005 την Deloitte & Touche, η δε ΕΚΤ θεωρεί ότι οι εν λόγω ελεγκτές πληρούν τους απαραίτητους όρους διορισμού.
            
         
               (4)
            
            
               Οι εξωτερικοί ελεγκτές διορίζονται για τριετή θητεία που μπορεί να παραταθεί,
            
         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται ο διορισμός της Deloitte & Touche ως των εξωτερικών ελεγκτών της Central Bank and Financial Services Authority of Ireland από το οικονομικό έτος 2005 για θητεία διάρκειας τριών ετών, με τη δυνατότητα παράτασής της.
   
      Φρανκφούρτη, 26 Οκτωβρίου 2005.
      
         
            Ο πρόεδρος της ΕΚΤ
         
         Jean-Claude TRICHET